ბნელი კოშკი (2017 წლის ფილმი)

ბნელი კოშკი (2017 წლის ფილმი)
„ბნელი კოშკი“ — 2017 წლის ამერიკული სამეცნიერო ფანტასტიკური ვესტერნი, რომლის რეჟისორი და თანასცენარისტი ნიკოლა არსელია. იგი არის სტივენ კინგის ამავე სახელწოდების რომანების სერიის გაგრძელება, იდრის ელბას როლანდ დისკეინის როლში მონაწილეობით. როლანდი მსროლელია, რომელმაც უნდა გადაარჩინოს ბნელი კოშკი - მითური სტრუქტურა, რომელზეც დამოკიდებულია ყველა სამყარო. მთავარი უარყოფითი გმირია უოლტერ ო'დიმი (მეთიუ მაკ-კონეჰი), „მამაკაცი შავებში“.
დაგეგმილი იყო, რომ ფილმი იქნებოდა შესავალი ტელესერიალისთვის. მასში გამოყენებულია როგორც „ბნელი კოშკის“ რომანების თემები, ასევე ელემენტები წიგნებიდან „ნათება“ და „დოქტორი ძილი“. მოქმედება მიმდინარეობს თანამედროვე ნიუ-იორკში და როლანდის მშობლიურ შუა-სამყაროში. არსელი ამბობდა, რომ მოყვარულები მიხვდებოდნენ ფილმის კავშირს უფრო ადრეულ მოვლენებთან და რომ იგი არ ეფუძნებოდა რომელიმე წიგნის ერთ სიუჟეტს.
ფილმის პრემიერა გაიმართა ნიუ-იორკის თანამედროვე ხელოვნების მუზეუმში, 2917 წლის 31 ივლისს, ხოლო ძირითადი ჩვენებები აშშ-ში 4 აგვისტოს დაიწყო, Columbia Pictures-ის დისტრიბუციით. ნამუშევარმა ძირითადად უარყოფითი შეფასებები მიიღო - „გაუგებარი შინაარსის“, ისევე, როგორც წიგნებისგან შორს მყოფი იდეების და სიმარტივის გამო. ამასთან, ზოგიერთმა კრიტიკოსმა დადებითად შეაფასა ელბას და მაკ-კონეჰის შესრულება. ფილმის შემოსავალმა შეადგინა 110.3 მილიონი აშშ დოლარი.
სიუჟეტი
ჯეიკ ჩემბერზი 11 წლის თავგადასავლების მოყვარულია, რომელიც აღმოაჩენს პარალელური სამყაროს არსებობას. იგი მოხვდება შუა-სამყაროში და ხვდება მსროლელს, როლანდ დისკეინს, რომელიც, თავის მხრივ, ეძებს ბნელ კოშკს, უკანასკნელის გადასარჩენად. ისინი ერთად მოგზაურობენ, მაგრამ მსროლელის გეგმებს ემუქრება რენდელ ფლეგის, იგივე უოლტერ ო'დიმის, შავებში ჩაცმული მამაკაცის ჩარევა.
როლებში
იდრის ელბა – როლანდ დისკეინი/მსროლელი რეჟისორი ნიკოლას არსელი ამბობდა, რომ მსახიობი დიდებული
პიროვნებაა და დიდი ხანია, მოსწონდა მისი შესრულება. „იდრისს ვესაუბრე თავგადასავალის და კა-ტეტის ხედვაზე. განვიხილეთ, თუ ვინ იყო ეს პერსონაჟი. რა არის მისი მიზანი? რა არის მისი ფსიქოლოგია? გვაინტერესებდა, ემთხვეოდა თუ არა ჩვენი ხედვები. და ისინი დაემთხვა. როლანდის უნიკალური ხედვა გვქონდა.“ სტივენ კინგი საუბრობდა ელბაზე: „მომწონს. ვფიქრობ, საოცარი მსახიობია, დღეს ერთ-ერთი საუკეთესო.“ „ჩემთვის ეს პერსონაჟი იგივეა. თითქმის სერჯო ლეონეს პერსონაჟი, უსახელო მამაკაცივით. იგი შეიძლება იყოს თეთრი ან შავი, ჩემთვის სულ ერთია. თანმხლები ისტორიისთვის ეს ბევრ საინტერესო ვარიაციას ქმნის.“
მეთიუ მაკ-კონეჰი – უოლტერ ო'დიმი / უოლტერ პადიკი / მამაკაცი შავებში. უკვდავი გრძნეული, რომელსაც სურს კოშკის განადგურები და ყველა სამყაროს მართვა. მაკ-კონეჰის არჩევის შესახებ არსელი ამბობდა: „მეთიუ შესანიშნავი მსახიობია, რომელსაც ყველაფერი შეუძლია. ამას ვფიქრობ უოლტერზე. მასაც ყველაფერი შეეძლო.“ პადიკის შესახებ: „იგი უკვდავი გრძნეულია. როგორც სტივენ კინგის მოყვარულს, წამიკითხავს და მიხილავს უოლტერი სხვადასხვა სახით“.
ტომ ტეილორი – ჯეიკ ჩემბერზი
კლაუდია კიმი – არა შამპინიონი
ფრენ კრანცი – პიმლი
ები ლი კერშოუ – ტირანა
ჯეკი ერლ ჰეილი – სეირი
კეთრინ უინიკი – ლორი ჩემბერზი
დენის ჰეისბერტი – სტივენ დისკეინი, როლანდის მამა
მაიკლ ბარბიერი – ტიმი
ხოსე ზუნიგა – ექიმი ჰოჩკისი
ალექს მაკგრეგორი – სიუზენ დელგადო
ნიკოლას ჰამილტონი – ლუკას ჰენსონი
დე-ვეტ ნეიჯელი – ტაჰინი
შენიშვნები
რესურსები ინტერნეტში
სქოლიო
2017 წლის ფილმები
ამერიკული ფილმები
ბნელი კოშკი
Columbia Pictures-ის ფილმები
სამეცნიერო ფანტასტიკური ფილმები
ნიკოლაი არსელის ფილმები